hu hu hu de hu hu de hu fr sk hu sv hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu sk hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu sk hu hu hu hu hu hu hu hu hu hu hu hu hu hu hu hu de hu hu hu hu hu hu hu hu hu hu hu hu hu hu hu en hu hu hu hu hu hu hu hu hu hu hu hu hu en hu hu hu hu hu hu hu hu hu es hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu
1015 Bp. Ostrom utca 16. 1149 Bp. Csömöri út 18.
Rendelőnk hétfőtől-péntekig 8:00 - 20:00 között érhető el!
Szerző: Dr. Arnold Dénes Arnold MSc
A Prima Medica Szakmai Napok keretében március 24-én lezajlott A Fájdalom szindrómák lehetséges okai, megelőzésük és kezelésük c. szakmai nap, amely akkreditált szakorvosi továbbképzésként nagy érdeklődésre tartott számot. A fájdalom típusainak, diagnosztizálásának és kezelésének számos lehetséges aspektusát felölelő előadások rövid összefoglalója felidézi az elhangzottakat.
Rövid köszöntőjében dr. Babai László, a Prima Medica Egészségközpontok igazgatója és a Magyar Életmód Orvosi Társaság (ÉMOT) elnöke kiemelte, hogy a továbbképzés létjogosultságát többek közt az adja, hogy a magyarok alig több mint fele (56%) tartja úgy, hogy jó egészségi állapotban van, ami az egyik legalacsonyabb arány az EU-ban. Ráadásul az orvosi vizitek leggyakoribb kiváltója is a fájdalom, amelyet tehát érdemes minél behatóbban feltérképezni, megismerni.
Fájdalom szindrómák, fájdalmak okai a neurológia praxisban
Dr. Vida Zsuzsanna PhD, szomnológusként kitért az alvásproblémák óriási előfordulási arányára, majd neurológusként számba vette a fájdalom legfőbb neurológiai okait. Elsőként a fejfájás témaköre merült fel, amely az egyik leggyakoribb oka a páciensek jelentkezésének. A fejfájások klasszifikációja során kiderült, hogy az elsődleges okokon túl számos betegség is okozhat ilyen tünetet a hypertoniától az egyes szembetegségekig. A fejfájás kivizsgálás folyamatának ismertetése során külön hangsúlyt kaptak a sürgősségre utaló tényezők és a képalkotó diagnosztika jelentősége. Az előadás kiemelt részét képezte a migrén problémaköre, hiszen ennek előfordulása a népességben 8-12 %. Vida doktornő a migrén típusait, a klinikai fázisait, az esetek egy részében fellépő aurajelenséget, a komplikációit és provokáló tényezőit is számba vette. Külön szó esett a gyakorlatban alkalmazható rohamkezelési alapelvekről, szerekről és a megelőzés lehetőségeiről. A fejfájáson túl a neuropátiás fájdalom tüneteivel, diagnosztikájával, kezelésével, valamint a nyugtalan láb szindrómával is megismerkedhetett a hallgatóság.
A láb fájdalmai angiológiai szempontból
Dr. Kósa Éva, belgyógyász, angiológus a lábfájdalom lehetséges okairól, a tünetek elkülönítéséről, a vénás elégtelenségről, a mélyvénás trombózisról és az alsó végtagi érszűkületről tartott kimerítő előadást. Részletesen szó esett a vaszkuláris, neurospinális, muscolosceletális okokról és a perifériás neuropátiáról. Kósa doktornő sorra vette a rizikófaktorokat a hypertoniától a dohányzásig, a diagnózis támpontjait, az egyes kórképek tüneteit, és a gyakorlatban kiemelt jelentőségű pólyázás helyes technikájára is felhívta a figyelmet. A diagramokkal, fotókkal illusztrált előadás nagy segítséget jelentett a nem angiológiai végzettséggel bíró szakembereknek, akik az aktuális ajánlásokat és a betegek rendszeres kontrolljának jelentőségét is megismerhették.
Sportártalmak kezelése élsportolóknál és hobby sportolóknál
Dr. Páll Zoltán, traumatológus, sebész, sportorvos előadásában elkülönítette a sportsérüléseket a sportártalmaktól, hiszen ezen utóbbiak jobbára nem akut események következményei. Az érintett struktúrák (izom, ízület, ízületi tok, ín, csont) bemutatásán túl a diagnózis és megelőzés kiemelt szerepére hívta fel a figyelmet, valamint arra, hogy a legjobb vizsgálati eszközök az ultrahang, a CT, az MR és az orvos keze! A terápiás lehetőségek közt Páll doktor bemutatta a gyógyszeres kezelés és a fájdalomcsillapítás lehetőségeit, a szisztémás enzimterápia és a szteroidok körültekintő alkalmazásának jelentőségét. Szó esett a porcártalmak kezelési opcióiról és a kombinált kezelések kitűnő hatásfokáról. Előadása végén Páll doktor esettanulmányokkal tette szemléletesebbé a sportorvos mindennapi tapasztalatait és hangsúlyozta a holisztikus megközelítés előnyeit.
Az optimalizált terhelés jelentősége a sportártalmak prevenciójában
Fülöp Tibor, sportszakmai igazgató, BDR A-Trainer előadásában elsősorban az alapfogalmakat tisztázta az edzéstervezés, edzésoptimalizálás irányában nyitott hallgatóságnak. Az edzés, az élsport, a hobby- és amatőr sport definiálása után a szakember részletezte az egészség megóvása érdekében bevezetendő szabályokat. A terhelés/pihenés arányán túl szó esett többek közt a stresszkezelésről, a regenerációs eljárásokról, a diagnosztikai eljárásokról és a terhelésszabályozásról is. Fülöp Tibor olyan kérdésekre is kitért, mint a kondicionális képességek komplex áttekintése és a Selye-féle általános adaptációs szindróma fázisai. Pontosan kiderült az is, hogy mi a különbség az orvosi, a sportorvosi és az edzői terheléses vizsgálatok között. Az előadás magját képezte a személyre szabott edzéstervek, a teljesítménydiagnosztika és a teljesítményoptimalizálás alapjainak részletes ismertetése és annak az egészség- és teljesítménynyereségnek a bemutatása, amelyre ezáltal a hobbi- és az élsportolók is szert tehetnek.
Az akupunktúra fájdalomcsillapító hatásának élettana
Dr. Arnold Dénes Arnold MSc, sebész, fájdalomspecialista, akupunktőr erős élettani alapokra helyezett előadásában elsőként annak jelentőségét ismertette, miért nő egyre inkább a fájdalom kezelésének szerepe a gyógyításban. Miután Arnold doktor tisztázta a nyugati és a keleti orvoslás jelentős különbségeit, sorra vette az integratív medicina egyik ágának, az akupunktúra hatékonyságának elfogadott, hivatalos bizonyítékait. Ezek ismertetésekor szó esett az akupunktúrás pontok mérhető tulajdonságairól, a hatásmechanizmus keleti és nyugati magyarázatairól és a tárgyban végzett vizsgálatok eredményeiről. Kiderült, mi a különbség a fül- és a test-akupunktúra között, mi az az ún. NADA-protokoll, és melyek a NATO által oktatott harctéri fájdalomcsillapítás akupunktúrás pontjai.
A krónikus fájdalom szindróma
Dr. Arnold Dénes Arnold MSc, sebész, fájdalomspecialista, akupunktőr második előadását a krónikus fájdalom szindrómának (KFS) szentelte, amelynek már diagnosztizálása is jelentős tapasztalatot és körültekintést igényel. Fény derült a KFS pszicho-neuro-endokrin-immun eredetére, annak típusaira és arra a fontos tulajdonságára, hogy a szokványos fájdalomcsillapítókra nem reagál. Arnold doktor a fájdalom mechanizmusának beható ismertetése után élettani irányból közelítette meg a KFS kialakulásának stációit, a fájdalom lehetséges típusait és rendkívül összetett okait. Komoly gyakorlati segítséget jelentett, hogy a szakember vázolta a KFS tünettanát, amely a depressziótól az alvászavarig terjedhet. A megoldások között felmerült a társszakmák (többek közt pszichiáter, reumatológus, ortopéd orvos, fájdalomspecialista, életmód orvos, szociális szakember) együttműködésének jelentősége és kiegészítő módszerként az akupunktúra is, Arnold doktor pedig hangsúlyozta a kezelés feltétlenül komplex jellegét.
Dr. Arnold Dénes Arnold MSc
sebész, fájdalomspecialista, hialuronsav szakértő, neurálterápia-, akupunktúra-, HKO/TCM szakorvosa, minősített oktató
Hosszú ideje fennálló fájdalmak
Keleti és nyugati orvoslás ötvözése
Kollagen injekció és hialuronsav injekció szakértő
Kizárólag felnőtt ellátás (18 éves kor felett)
Kapcsolódó orvos válaszol bejegyzésünk
Tisztelt Dr. Úr- Dr. Nő Utóbbi 1 évben gyakran előforduló szív környéki szúrás, mk. kar , alkar zsibbadás, deréktáji fájdalom, idegbecsípődés, szédülés, tarkó fájdalom miatt több kivizsgáláson voltam. Legutóbbi MR vizsgálaton az alábbiakat írták: Th.II. corpusban 1,5 cm- es haemangioma.C.IV.- V discus egyenletesen előboltosul, CV._VI discus körkörösen bo. laterálisan kiszakadt, előboltusol 5 mm.-rel, myelonon benyomatot okoz, a kilépő gyököt eléri. Ez gyógyítható-e valamilyen injekcióval, milyen torna javasolt, szükséges -e műtét. Rosszat tehet-e ennek a futás, szobabicigli, meleg gyógyfürdő? Válaszukat előre is köszönöm.
Komplex tünet - csoportról számol be levelében.
A csatolt MR lelet alapján javaslom keressen fel egy Idegsebészet , aki az Ön vizsgálata @ a klinikai kép @ az MR alapján eldönti , hogy kell- e műtét, ill. ezek alapján egyéb kérdéseire is választ ad.
Az ún. Komplex Konzervatív kezelésekkel - amelyeket Klinikankon mi is végzünk - és megfelelo Életmóddal @ funkcionális gyogytornaval a kórkép progressziója ( előrehaladása , rosszabbodása) lasssitható, a tünetek is csökkenhetnek.
Amennyiben az érintett gerinc - szelvényekben gyulladásos folyamat is fenáll, a meleg gyógyfürdőt nem javaslom.
DR. ARNOLD Dénes ARNOLD MSc.
Dr. Arnold Dénes Arnold MSc
Közvetlen,barátságos,igaz hogy még csak a harmadik kezelésen voltam de amennyire meg tudom ítélni kiváló szakembert ismertem meg
Dr. Arnold Dénes Arnold MSc
sebész, fájdalomspecialista, hialuronsav szakértő, neurálterápia-, akupunktúra-, HKO/TCM szakorvosa, minősített oktató
Visszalépés az előző oldalra...
Ez a weboldal sütiket (cookie) használ a látogatói élmény javítása érdekében, releváns hirdetések jelenítése, küldése miatt és az oldal forgalmának elemzése céljából. A sütik az Ön böngészojében tárolódnak, segítségükkel tudunk személyre szabott szolgáltatásokat nyújtani. A sütik beállítását Ön bármikor módosíthatja. Az Uniós jogszabályok értemében, kérjük, hogy az ELFOGADOM gombra kattintva engedélyezze a sütik használatát vagy zárja be az oldalt.
Kérjük mielőtt felteszi kérdését, olvassa el az eddig feltett kérdéseket, és az azokra adott válaszokat ITT.
Hozzájárulok az üzenet megjelenéséhez
Az oldalon feltüntetett árak az ÁFÁ-t tartalmazzák!
Copyright © 2022 • FájdalomKözpont
Tájékoztatjuk tisztelt pácienseinket, hogy a hatályban lévő jogszabályok szerint rendelőinkben továbbra is kötelező a maszk használata mind az ott dolgozók, mind pedig a hozzánk érkező betegek és kísérőik számára. Kérjük szíves megértésüket és az előírás betartását!